Անցել է ավելի քան քսան տարի... Ի՞նչ է այսօր Մոսկվայի հայությունը: Միանգամից նշեմ, որ եռապատկվել եւ նույնիսկ քառապատկվել է: Սակայն ինչ տեսնում եմ այսօր, ոչ միայն չի կարելի համեմատել այն տարիների Մոսկվայի հետ, այլեւ կարծես հայտնվել եմ բոլորովին ուրիշ քաղաքում եւ ուրիշ աշխարհում: Չկան վերոհիշյալ մեր մեծերից շատ-շատերը, իսկ ովքեր էլ կենդանի են, արդեն մեծահասակ, պատկառելի տարիքի մարդիկ են... Եվ ո՞րն է այսօր ոչ միայն Մոսկվայի, այլեւ Ռուսաստանի հայության դեմքը: Իհարկե, կասեքՙ տեղի է ունենում բնական սերնդափոխություն, նոր անուններ ու դեմքեր են աճում, եւ մենք երեւի շուտով կտեսնենք նրանց...